DNA investighează schema de pensionare și reangajare cu bonusuri de 100.000 de euro la Romsilva
Direcția Națională Anticorupție (DNA) a fost sesizată de Parchetul de pe lângă Înalta Curte de Casație și Justiție în legătură cu cazul fostului director general al Regiei Naționale a Pădurilor - Romsilva, Teodor Țigan, vizat într-o schemă prin care ar fi încasat un bonus de pensionare de 100.000 de euro brut, în 2023, după care a fost reangajat ca director al Direcției Silvice Arad, cumulând pensia cu salariul, potrivit investigațiilor publicate de România Curată.